stanford-oval/wikipedia huggingface dataset:
Diofantoksen yhtälö

Diofantoksen yhtälö on kokonaislukukertoiminen vähintään kahden muuttujan polynomiyhtälö, jolle etsitään kokonaislukuratkaisuja. On todistettu, ettei ole olemassa algoritmia, joka selvittäisi yleisessä tapauksessa, onko annetulla Diofantoksen yhtälöllä ratkaisuja. Monia erikoistapauksista sen sijaan on tutkittu ja löydetty ehtoja, joilla ratkaisu on olemassa. Yhtälöä kutsutaan tällä nimellä Diofantos Aleksandrialaisen mukaan.
Yleistä

Yleisen ratkaisumenetelmän mahdottomuuden todisti Juri Matiasevic.
Monet kuuluisat matemaattiset ongelmat pyytävät määrittämään tietyn Diofantoksen yhtälön kaikki ratkaisut tai onko ratkaisuja ylipäätänsä olemassa. Näihin ongelmiin tarvitaan lähes poikkeuksetta kehittyneitä nykymatematiikan menetelmiä, kuten algebrallista geometriaa.
Eräitä erikoistapauksia

Lineaarinen Diofantoksen yhtälö: Kun  a,b,c\in Z ovat annettuja lukuja, onko lukuja  x ja  y siten, että  ax+by=c. Ratkaisuja on joko äärettömästi tai ei yhtään sen perusteella onko luku  c lukujen  a ja  b suurimman yhteisen tekijän monikerta. Ratkaisu löytyy Eukleideen algoritmilla.
Pythagoraan kolmikot ovat lukuja  x,y,z\in Z joilla  x^{2}+y^{2}=z^{2}. Näitä kolmikoita on ääretön määrä.
Fermat’n suuri lause kysyy Pythagoraan kolmikoiden vastinetta siten, että eksponentti on suurempi kuin 2. Tällaisten lukukolmikoiden olemassaolo todistettiin mahdottomaksi yli 350 vuotta hypoteesin esittämisen lauseen jälkeen. Erikoistapaukset ovat kuitenkin helpompia, näistä  x^{4}+y^{4}=z^{4} kaikkein helpoin.
Pellin yhtälö
Catalanin otaksuma
Jos  n on annettu luku, on yhtälöllä  xy+xz+yz=n lähes aina ratkaisu, jossa  x,y,z\geq 1. Poikkeuksen muodostaa enintään 19 luvun  n arvoa, joista 18. pienin on 462. Jos 19. poikkeus on olemassa, se on suurempi kuin  10^{11}.
Esimerkkejä

Yhtälöllä  50x+70y=3 ei selvästi ole ratkaisuja: vasemman puolen arvo on aina kymmenellä jaollinen, oikea puoli ei.
Aiheesta muualla

Wikimedia Commonsissa on kuvia tai muita tiedostoja aiheesta .
https://helda.helsinki.fi/bitstream/handle/10138/42335/Diofantoksen%20yhtalot.pdf?sequence=2
Donkey Kong Junior

| Donkey Kong Junior |
| --- | --- |

Kehittäjä:  Nintendo
Julkaisija:  Nintendo
Jakelija:  CBS ja Nintendo eShop
Ohjaaja:  Shigeru Miyamoto
Tuottaja:  Gunpei Yokoi
Pelisarja:  Donkey Kong ja Mario
Julkaistu:  1982
Lajityyppi:  tasohyppely
Pelimuoto:  yksinpeli ja kaksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  kolikkopeli, NES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Donkey Kong Junior on Nintendon vuonna 1982 julkaisema kolikkopeli. 1980-luvun taipaleensa jälkeen peli julkaistiin myös useille konsoleille ja useimmissa versioissa pelin nimeksi vaihdettiin Donkey Kong Jr. Peli on suoraa jatkoa vuonna 1981 ilmestyneelle Donkey Kongille.
Pelissä Donkey Kongin poika, Junior, yrittää pelastaa isänsä Marion kynsistä, joka kaappasi tämän sarjan aikaisemmassa osassa. Peli on Mario-pelien historiassa ainoa, jossa Mario on vihollinen.  Pelin ideana on, että pieni apina kiipeilee ja hyppii liaaneja pitkin yrittäen päästä samalla maaliin.
Toinen osa Donkey Kong -kolikkopelisarjasta ei ollut mitenkään erityisen suosittu ja ensimmäisen osan suosio jatkuikin muidenkin osien tullessa markkinoille.
Pelin alkuruutu.
Aiheesta muualla

Donkey Kong Junior Killer List of Videogamesissä (englanniksi)
Donkey Kong Junior MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber
Covenant

| Covenant |
| --- | --- |
 Eskil Simonsson esiintymässä vuonna 2004.
Tiedot
Toiminnassa:  1992–
Tyylilaji:  EBM synthpop futurepop
Kotipaikka:  Helsingborg, Ruotsi
Laulukieli:  englanti saksa
Jäsenet:  Joakim Montelius, koskettimet, taustalaulu (1992–)  Eskil Simonsson, laulu, koskettimet (1992–)  Daniel Myer, koskettimet, taustalaulu (2007–) 
Entiset jäsenet:  Clas Nachmanson, koskettimet, taustalaulu (1992–2007) 
Levy-yhtiö:  21st Circuitry, Dependent, Memento Materia, Metropolis, Off-Beat, Sony Ka2, SubSpace
Aiheesta muualla
Kotisivut
Infobox OKNimi-testi OK: 
Covenant on ruotsalainen EBM-yhtye, joka perustettiin virallisesti vuonna 1992. Yhtyeeseen kuuluvat Joakim Montelius (koskettimet), Eskil Simonsson (laulu) ja Daniel Myer (koskettimet). Yhtyeen entisiä jäseniä on Clas Nachmanson, joka jätti yhtyeen vuonna 2007. Yhtyeen jäsenet vastaavat myös sävellyksestä, efekteistä ja ohjelmoinnista. Yhtyeen musiikkia on kuvattu myös synthpopiksi ja futurepopiksi.
Diskografia > Albumit

Dreams of a Cryotank (1994)
Sequencer (1996)
Europa (1998)
United States of Mind (2000)
Synergy (2000)
Northern Light (2002)
Skyshaper (2006)
In Transit (2007)
Modern Ruin (2011)
Leaving Babylon (2013)
The Blinding Dark (2016)
Diskografia > EP:t

Theremin EP (1997)
Euro EP (1998)
Ritual Noise (2006)
Fieldworks: Exkursion EP (2019)
Diskografia > Singlet

Figurehead (1995)
Stalker (1996)
Final Man (1998)
Tour de Force (1999)
It's Alright (1999)
Dead Stars (2000)
Der Leiermann (2000)
Travelogue (2000)
Call the Ships to Port (2002)
Bullet (2003)
Brave New World (2006)
Diskografia > Muut julkaisut

United States of Mind (2000)
Synergy (2000)
Bullet DVD (2003)
Aiheesta muualla

Yhtyeen verkkosivut
Viralliset foorumit (Arkistoitu – Internet Archive)
Kansainvälinen fanisivusto
Dynazty

| Dynazty |
| --- | --- |
 Dynazty vuonna 2011
Tiedot
Toiminnassa:  2007-
Tyylilaji:  hard rock, heavy metal, power metal
Kotipaikka:   Tukholma, Ruotsi
Laulukieli:  englannin kieli
Jäsenet:  Nils Molin George Egg Rob Love Magnusson Mike Lavér Jonathan Olsson
Entiset jäsenet:  John Berg Joel Fox Apelgren
Levy-yhtiö:  Spinefarm Records StormVox Records
Aiheesta muualla
[dynazty.com Kotisivut]
Infobox OKNimi-testi OK: 
Dynazty on ruotsalainen rockyhtye, joka perustettiin Tukholmassa vuonna 2007.
Yhtyeen perustivat Love Magnusson ja John Berg. Mukaan liittyivät myöhemmin myös Georg Härnsten Egg ja Joel Fox Apelgren. Keikkailtuaan eri laulajien kera yhtye löysi nokkamiehekseen Nils Molinin Myspacesta keväällä 2008. Sittemmin yhtye on julkaissut kahdeksan pitkäsoittoa ja kiertänyt Ruotsissa ja maailmalla.
Yhtye on ottanut osaa Melodifestivaleniin vuosina 2011 & 2012.
Diskografia > Albumit

| Vuosi | Tiedot |
| --- | --- |
2009: Bring the Thunder Julkaistu: 21. heinäkuuta 2009  Tuottaja: Chris Laney  Label: Perris Records  Formaatti: CD
2011: Knock You Down Julkaistu: 20. huhtikuuta 2011  Tuottaja: Michael Vail Blum  Levy-yhtiö: StormVox Records  Formaatti: CD
2012: Sultans of Sin Julkaistu: 29. helmikuuta 2012  Tuottaja: Peter Tägtgren  Levy-yhtiö: SoFo Records  Formaatti: CD, LP
2014: Renatus Julkaistu: 31. maaliskuuta 2014  Tuottaja: Dynazty  Levy-yhtiö: Spinefarm Records  Formaatti: CD
2016: Titanic Mass Julkaistu: 22. huhtikuuta 2016  Tuottaja: Dynazty  Levy-yhtiö: Spinefarm Records  Formaatti: CD
2018: Firesign Julkaistu: 28. syyskuuta 2018  Tuottaja: Dynazty  Levy-yhtiö: AFM Records  Formaatti: CD
2020: The Dark Delight Julkaistu: 3. huhtikuuta 2020  Tuottaja: Dynazty  Levy-yhtiö: AFM Records  Formaatti: CD
2022: Final Advent Julkaistu: 8. huhtikuuta 2022  Tuottaja:  Levy-yhtiö: AFM Records  Formaatti:
Diskografia > Singlet

"Far Away" (2009)
"Lights Out In Candyland" (2009)
"Bring the Thunder" (2009)
"This is My Life" (2011)
"Get It On" (2011)
"Mr. Money" (2011)
"Sultans of Sin" (2012)
"Land of Broken Dreams" (2012)
"Raise Your Hands" (2012)
"Renatus" (2014)
"The Human Paradox" (2016)
"Breathe with Me" (2018)
"The Grey" (2018)
"Firesign" (2018)
"Presence of Mind" (2020)
"Heartless Madness" (2020)
"Waterfall" (2020)
"Advent" (2021)
"Power of Will" (2021)
"Yours" (2022)
Aiheesta muualla

Virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ctrl+Alt+Del

Sarjakuvan käyttämä logo.
Ctrl+Alt+Del (CAD) on englanninkielinen pelaamisesta ja pelikulttuurista kertova verkkosarjakuva. Sarjakuvaa piirtää ja käsikirjoittaa Tim Buckley. Internetissä hänet tunnetaan nimimerkillä Absath. Sarjakuvan nimi viittaa PC-tietokoneista tuttuun näppäinyhdistelmään Control-Alt-Del. Sarjakuvan tunnuslause on ”Tragically l337”.
Sarjakuva alkoi ilmestyä 23. lokakuuta 2002. Nykyään se ilmestyy maanantaina, keskiviikkona, perjantaina ja lauantaina.
Hahmot > Päähahmot

Ethan on 25-vuotias pelifanaatikko. Hän seurustelee Lilahin kanssa. Ethan työskentelee Game Havenissa (Peli turva/suojasatama).
Lucas on 26-vuotias Ethanin kämppäkaveri. Hän on rauhallisempi ja järkevämpi kuin Ethan. Lucasilla on tapana löytää itselleen psykopaattisia tyttöystäviä.
Lilah on 25-vuotias peleistä pitävä nainen. Hän seurustelee Ethanin kanssa. Lilah on ammattipelaaja.
Scott on 27-vuotias Linuxin käyttäjä, jonka mielestä Microsoft on paha. Hän työskentelee web-designerinä.
X-Bot Tunnettu nimellä Zeke (Ezekiel) on Ethanin rakentama antropomorfinen Xbox-konsoli.
Hahmot > Sivuhahmot

Ted on pingviini, joka asuu Scottin kanssa. Ethan vihaa Tediä
Barry on GameHavenin omistaja ja Ethanin työnantaja.
Rob on Ethanin mielestä ärsyttävä Counter-Strike-fanboy joka työskentelee GameHavenissa.
Chef Brian
Player 1, Player 2, Player 3 ja Player 4 ovat joukko väkivaltaisia pelaajia.
Emma on Lucasin entinen tyttöystävä.
Ashley on Lucasin entinen tyttöystävä.
Kirjat

Insert Coin: Ctrl+Alt+Del Volume One: Vuoden 2004 alussa Tim Buckley julkaisi Insert Coin: Ctrl+Alt+Del Volume One -sarjakuvakirjan, johon oli koottu alkuvuosien sarjakuvastrippejä.
Press Start: Ctrl+Alt+Del Volume Two
Critical System Failure: Ctrl+Alt+Del Volume Three
Analog and D+Pad
Aiheesta muualla

Sarjakuvan kotisivu
Ethan ja Lucas.
Eino Pohjamo

Eino Pohjamo (1917–1999) oli suomalainen sotakirjailija.
Pohjamo kirjoitti useita sotakirjoja perustuen omiin kokemuksiinsa, haastatteluihin ja asiakirjalähteisiin. Hän palveli jatkosodan aikana JR 12:ssa, jota hän kuvasi monissa teoksissaan.
Teoksia

Er.P7 talvisodassa : Seivästöltä – Nisalahdelle : Historiikki. Entisen Karjalankannaksen rahasto, Helsinki 1969.
Jänkäjääkärit : JR 12:n taisteluja napapiirillä vuosina 1941–42. Karisto 1979, 2. painos 1979, 3. painos 2005.
Rauta palaa : jänkäjääkärit Vienan-kanavalla ja Ihantalassa : JR 12:n taisteluja vv. 1943–1944. Karisto 1980.
Ihantalan murskattu teräs : lähikuva lähitorjuntamiehistä. Karisto 1981, 2. korj. painos 1994, 3. ja 4. painos 2004, 5. painos 2007.
Konepistoolien aikaan : jänkäjääkärien sotaa Kiestingin suunnalla ja muuallakin. Karisto 1984, 3. painos 2006.
Tietön divisioona : 6. D:n taisteluja Sallan kiveliössä kesällä 1941. Karisto 1985,  2. painos 2006.
Hukkunut latu : kun nuoret miehet hiihtivät jääkäreiksi Merenkurkun yli 1916. Karisto 1987.
Verinen tanner : vahvistettu Erillinen pataljoona 7 talvisodassa 1939–1940. Karisto 1991, 2. painos 2005.
Damageplan

| Damageplan> Tiedot |
| --- | --- |
Toiminnassa:  2003–2004
Tyylilaji:  nu-metal, groove metal, alternative metal
Kotipaikka:   Yhdysvallat
Laulukieli:  englanti
Jäsenet:  Pat Lachman, laulu   Dimebag Darrell, kitara   Bob Zilla, basso   Vinnie Paul, rummut  
Levy-yhtiö:  Elektra Records  
Aiheesta muualla
damageplan.com
Infobox OKNimi-testi OK: 
Damageplan oli Panteran rumpalin Vinnie Paulin ja kitaristin "Dimebag" Darrell Abbottin perustama post-thrash/groove metal -yhtye. Muut jäsenet olivat Rob Halfordin yhtyeessä kitaraa soittanut Patrick Lachman ja basisti Bob Zilla. Yhtye sekoitti musiikissaan Panteraa ja Halfordia ottaen myös vaikutteita muilta yhtyeiltä kuten Slipknot ja Alice in Chains. Esikoisalbumi New Found Power julkaistiin Yhdysvalloissa 10. helmikuuta 2004.
Dimebag Darrell, turvamies ja kaksi yleisön jäsentä saivat surmansa 8. joulukuuta 2004, kun Abbottia Panteran hajoamisesta syyttänyt mielenterveysongelmainen fani Nathan Gale avasi tulen kesken Damageplanin konsertin Ohiossa. Darrell Abbott oli 38-vuotias.
Rumpali Vinnie Paul kuoli sydänkohtaukseen 54-vuotiaana kesäkuussa 2018.
Jäsenet

Patrick Lachman – laulu
"Dimebag" Darrell Abbott – kitara
Bob Zilla – basso
Vinnie Paul – rummut
Diskografia

New Found Power (2004)
Aiheesta muualla

Damageplanin viralliset sivut (Arkistoitu – Internet Archive)
Dragon Eyes

| Dragon Eyes |
| --- | --- |

Ohjaaja:  John Hyams
Käsikirjoittaja:  Tim Tori
Tuottaja:  Joel Silver Steve Richards Courtney Solomon
Säveltäjä:  Michael Krassner
Kuvaaja:  Stephen Schlueter
Leikkaaja:  John Greenhalgh
Pääosat:  Cung Le Crystal Mantecon Peter Weller Jean-Claude Van Damme
Valmistustiedot
Valmistusmaa:   Yhdysvallat
Tuotantoyhtiö:  After Dark Films Dark Castle Entertainment Silver Pictures
Levittäjä:  Netflix
Ensi-ilta:  9. huhtikuuta 2012
Kesto:  88 min
Alkuperäiskieli:  englanti
Budjetti:  3 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Dragon Eyes on vuonna 2012 suoraan DVD:lle julkaistu yhdysvaltalainen toimintaelokuva. Elokuvan on ohjannut John Hyams ja käsikirjoittanut Tim Tori. Pääosassa esiintyvät Cung Le, Jean-Claude Van Damme ja Peter Weller.
Elokuva sai rajallisen teatterilevityksen Yhdysvalloissa 11.–17. toukokuuta 2012 välisenä aikana.
Juoni

St. Jude aukion kulmakunta elää pelon ja epätoivon maailmassa. Dashin ja Antuanin johtamat paikalliset rikosjengit terrorisoivat katuja ja ihmisiä. Kulmakunnille ilmestyy kuitenkin vasta vankilasta päässyt salaperäinen Ryan Hong, joka alkaa tehdä selvää rikollisista. St. Juden oma mafiapomo Herra V saa tietää hänen teoistaan ja passittaa Hongin vankilaan, jossa hän houkuttelee Hongin palvelukseensa. Päästyään Herra V:n palvelukseen hän ryhtyy sekoittamaan organisaation järjestystä ja pelastamaan korruptoituneen kaupungin.
Rooleissa

| 0 | 1 | 2 |
| --- | --- | --- |
|  Cung Le  | … |  Ryan Hong   |
|  Jean-Claude Van Damme  | … |  Tiano   |
|  Peter Weller  | … |  Mr. V   |
|  Luis Da Silva Jr.  | … |  Dash   |
|  Edrick Browne  | … |  Antuan   |
|  Kristopher Van Varenberg  | … |  Feldman   |
|  Craig Walker  | … |  Howe   |
|  Crystal Mantecon  | … |  Rosanna   |
|  Sam Medina  | … |  Biggie   |
|  Dan Henderson  | … |  Poliisi   |
|  Gilbert Melendez  | … |  Trey   |
|  Trevor Prangley  | … |  Lord   |
Tuotanto

Elokuvan kuvaukset aloitettiin marraskuun lopulla 2010 Baton Rougessa, Louisianassa.
Elokuvan ilmoitettiin alun perin tulevan elokuvateattereihin vuoden 2011 aikana. Myöhemmin kesällä 2011 elokuva julkistettiin tulevan suoraan DVD:lle 2. tammikuuta 2012. Lisäksi näyttelijä Cung Le ilmoitti elokuvan saavan mahdollisesti teatterilevityksen ennen vuotta 2012 tuottaja Silverin keskustellessa Warner Brosin kanssa. Elokuvan julkaisua lopulta myöhäistettiin huhtikuulle 2012, jolloin se julkaistaan ainakin Isossa-Britanniassa.
Suomessa

Elokuva julkaistiin Suomessa suoraan DVD:lle Pohjoismaiden yhteisjulkaisuna 29. elokuuta 2012.
Elaine Esposito

Elaine Esposito (3. joulukuuta 1934 – 26. marraskuuta 1978) oli yhdysvaltalainen nainen joka oli koomassa 37 vuotta ja 111 päivää mikä onkin toiseksi pisin aika maailmassa. Tällä hetkellä ennätystä pitää yhdysvaltalainen Edwarda O’Bara, joka oli koomassa yli 40 vuotta (1970–2012).
Esposito vajosi koomaan sen jälkeen, kun hänet nukutettiin umpilisäkkeen poistoa varten 6. elokuuta 1941. Hän ei herännyt koomasta enää koskaan ja kuoli vuonna 1978 vietettyään koomassa 37 vuotta ja 111 päivää.
Esposito oli vanhempiensa ainoa lapsi. Koomansa aikana hän sai lempinimen "Sleeping Beauty" ("Prinsessa Ruusunen").
Dan Hedaya

| Dan Hedaya |
| --- | --- |
 Dan Hedaya vuonna 2016.
Henkilötiedot
Koko nimi:  Daniel G. Hedaya
Syntynyt: 24. heinäkuuta 1940 (ikä 84) New York, New York, Yhdysvallat
Ammatti:  näyttelijä
Näyttelijä
Aktiivisena:  1970-
Aiheesta muualla
IMDb 
Elonet
Daniel G.[lähde? ] ”Dan” Hedaya (s. 24 heinäkuuta 1940 New York, Yhdysvallat) on yhdysvaltalainen elokuva- ja televisionäyttelijä. Hedaya on tullut tunnetuksi lähinnä sivuosien, erityisesti rikollisten, poliisien ja muiden karkealuonteisten roolihahmojen esittäjänä.
Tunnetuimpia elokuvia, joissa Hedaya on näytellyt ovat mm. Epäillyt, Clueless, Mulholland Drive, Commando, Blood Simple, Hinnalla millä hyvänsä, Hylättyjen vaimojen kerho, Alien – ylösnousemus, sekä Ihmeotukset ja niiden olinpaikat.
Hedaya on myös esiintynyt useissa televisiosarjoissa,kuten Hill Street Blues, Terveydeksi, Miami Vice, L.A. Law, Teho-osasto sekä Blue Bloods.
Valikoitu filmografia > Elokuvat

True Confessions (1981)
Verenjano (The Hunger, 1983)
Blood Simple (1984)
Köysi kiristyy (Tightrope, 1984)
Commando (1985)
Wise Guys (1986)
Joe ja tulivuori (Joe Versus the Volcano, 1990)
Kohtalokas vuokralainen (Pacific Heights, 1990)
The Addams Family (1991)
Kiehuntapisteessä (Boiling Point, 1993)
Kuningaspeli (Searching for Bobby Fisher, 1993)
Concierge – rakkaudesta vai rahasta (For Love or Money, 1993)
Mr. Wonderful – unelmien mies (Mr. Wonderful, 1993)
Maverick (1994)
Epäillyt (The Usual Suspects, 1995)
Hinnalla millä hyvänsä (To Die For, 1995)
Clueless (1995)
Nixon (1995)
Hylättyjen vaimojen kerho (The First Wives Club, 1996)
Ransom – lunnaat (Ransom, 1996)
Daylight – paniikki tunnelissa (Daylight, 1996)
Marvinin tyttäret (Marvin's Room, 1996)
In & Out (1997)
Epätavallista elämää (1997)
Alien – ylösnousemus (1997)
Siviilirohkeutta (A Civil Action, 1998)
Bileet Roxburyssa (A Night at the Roxbury, 1998)
Hurricane (The Hurricane, 1999)
Shaft (2000)
Mulholland Drive (2001)
The Humbling (2008)
Ihmeotukset ja niiden olinpaikat (Fantastic Beasts and Where to Find Them, 2016)
Valikoitu filmografia > Televisiosarjat

Hill Street Blues (1981-84)
Terveydeksi (Cheers, 1984-93)
Miami Vice (1984-86)
Perhe on paras (Family Ties, 1988-89)
L.A. Law (1988-90)
Kova laki (Law & Order, 1993-97)
Teho-osasto (ER, 1997-2005)
Saman katon alla (Yes, Dear, 2000-03)
Gotham (2014)
The Mindy Project (2014-15)
Blue Bloods (2015-19)
E. T. Mensah

Emmanuel Tettey Mensah (1919 Accra – 19. heinäkuuta 1996) oli ghanalainen trumpetisti, saksofonisti ja lauluntekijä. Hän vaikutti merkittävästi Ghanan musiikin kehitykseen, ja häntä on nimitetty nykyaikaisen highlife-musiikin isäksi. Hän muun muassa johti Tempos-yhtyettä, jonka hitteihin lukeutuvat "Donkey Calypso", "School Girl" ja "Sunday Mirror". Mensah esiintyi vuonna 1957 Ghanan itsenäisyysjuhlallisuuksissa Louis Armstrongin kanssa. John Collins julkaisi hänen elämäkertateoksensa E.T. Mensah: King of Highlifen.
Mensahilla oli koulutusta apteekin alalla.
Donovan Mitchell

| Donovan Mitchell |
| --- | --- |
 Donovan Mitchell, Utah 2018
Henkilötiedot
Koko nimi:  Donovan Mitchell jr.
Syntynyt: 7. syyskuuta 1996 (ikä 28) Elmsford, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  185 cm
Paino:  95 kg
Nyk. joukkue:  Cleveland Cavaliers
Sarja:  NBA
NBA-varaus:  13. varaus 2017 (Denver Nuggets)
Pelaajaura
Yliopistojoukkueet
2015–2017:  Louisvillen yliopisto
Seurajoukkueet
2017–2022 2022-:  Utah Jazz Cleveland Cavaliers
Maajoukkueet
:   Yhdysvallat
Donovan Mitchell jr. (s. 7. syyskuuta 1996 Elmsford, New York) on yhdysvaltalainen koripalloilija.
Pelaajaura

Heittävänä takamiehenä pelaava Mitchell pelasi yliopistokoripalloa Louisvillen yliopistossa kaudet 2015–2017. Denver Nuggets varasi Mitchellin NBA:han 13. varausvuorolla vuoden 2017 varaustilaisuudessa, mutta hän siirtyi nopeasti Utah Jazziin osana vaihtokauppaa.
Mitchellin tulokaskausi oli historiallinen: hänet muun muassa valittiin kauden aikana neljä kertaa peräkkäin (joulu–maaliskuu) kuukauden tulokkaaksi. Joulukuun alussa hän heitti New Orleans Pelicansia vastaan 41 pistettä, mikä oli ensimmäinen tulokaspelaajan 40 pisteen ylitys sitten Blake Griffinin vuoden 2011 suorituksen. Mitchellin pistemäärä rikkoi myös Jazzin vuodesta 1981 voimassa olleen tulokkaiden seuraennätyksen. Mitchell onnistui tulokaskaudellaan 187 kertaa kolmen pisteen heitossa, mikä oli NBA:n ennätys. Hän oli ensimmäinen NBA:n tulokaspelaaja sitten kauden 1989–1990 ja David Robinsonin, joka oli yli 45 runkosarjavoittoa kauden aikana ottaneen joukkueen paras pisteidentekijä. Mitchell valittiin kauden päätteeksi NBA:n tulokkaiden ykköstähdistöjoukkueeseen.
Emil Westermarck

Emil Arvid Westermarck (28. elokuuta 1907 Ruotsinpyhtää – 20. tammikuuta 1985 Helsinki) oli suomalainen insinööri ja lääkintälaitealan yritysjohtaja, joka sai kauppaneuvoksen arvonimen.
Westermarckin vanhemmat olivat talonmies Alfred Westermarck ja Fanny Maria Pihlström ja puoliso vuodesta 1935 Margit Exenia Sjölund. Westermarck kävi Lovisa mellanskolanin 1925 ja valmistui insinööriksi Tekniska läroverket i Helsingforsista 1931. Erikoistumisopintoja röntgentekniikkaan hän harjoitti 1930-luvulla Saksassa ja teki opintomatkoja useisiin muihinkin maihin. Westermarck oli toimistoinsinööri Optillinen Aitta Oy:ssä 1931–1934 ja Sähkö Oy Siemensillä 1934–1937 sekä 1939–1943, Ab Stockforsin käyttöinsinööri 1938–1939 ja Lääkintäsähkö-yhtiön toimitusjohtaja 1943–1973 ja hallituksen jäsen vuodesta 1971. Westermarckin johtama yhtiö oli suurin toimija röntgentutkimuksissa käytettyjen laitteiden markkinoilla Suomessa aina 1960-luvulle asti. Westermarckilla oli lisäksi useita liike-elämän ja muita luottamustehtäviä. Hänet tunnettiin myös taitavana orkesterimuusikkona ja ornitologian harrastajana. Sotilasarvoltaan Westermarck oli reservin korpraali. Hän sai kauppaneuvoksen arvonimen 1970.
E. T. Leeds

Edward Thurlow Leeds (1877-1955) oli brittiläinen arkeologi ja muinaistutkija. Hänet tunnetaan parhaiten anglosaksien tutkijana.
Leeds opiskeli Cambridgen yliopistossa ja valmistui 1899. Hän lähti Aasiaan ja vietti kaksi vuotta Kiinassa opiskelemassa kiinan kieltä. Hän kuitenkin sairastui ja joutui palaamaan Britanniaan. Toipilasaikanaan hän osallistui geologisiin kaivauksin ja kiinnostui samalla arkeologiasta.
Leedsistä tuli Oxfordin yliopiston Ashmolean-museon varajohtaja 1908 ja johtaja vuonna 1928. Hän jäi eläkkeelle 1945, mutta jatkoi sen jälkeenkin aasialaisten kolikoiden luetteloimista museossa.
Leeds aloitti ensimmäisen maailmansodan jälkeen perusteelliset kaivaukset Oxfordshiressä. Leeds kehitti menetelmän vanhojen brittiläisten pulojen ajoittamiseen. Hän oli myös kiinnostunut numismatiikasta ja opiskeli kiinaa ja monia eurooppalaisia kieliä voidakseen luetteloida kolikoita.
Eino Pikkarainen

Eino Iisakki Pikkarainen (15. maaliskuuta 1912 Helsinki – 2. toukokuuta 2003) oli suomalaisen pikaluistelija, joka pelasi menestyksellä myös pesäpalloa.
Pikkarainen voitti 10 000 metrin luistelussa SM-kultaa vuonna 1932 ollen yleiskilpailussa kolmas ja osallistui Helsingin Euroopan-mestaruuskilpailuihin vuonna 1935. Pikkarainen toimi myös kansainvälisenä pikaluistelutuomarina.
Pesäpallossa Pikkarainen edusti Pallo-Tovereita ja voitti nuorten SM:n 1930, pelasi Itä–Länsi-ottelussa 1932 ja voitti Armeijan mestaruuden 1934.
Pikkarainen oli Helsingin Luistinkiitäjien perustajajäsen vuonna 1932 ja oli seuran puheenjohtaja vuosina 1951–1952. Hän kuului Suomen Luisteluliiton johtokuntaan vuodesta 1953 ja oli sen varapuheenjohtaja vuodesta 1960. Hän oli myös Suomen Olympiakomitean hallituksen jäsen vuosina 1956–1960. Pikkarainen työskenteli vuodesta 1947 Alkon myymälän esimiehenä Helsingissä. Urheilun parissa tehdystä ansiokkaasta työstä Pikkaraiselle on myönnetty Suomen urheilun kultainen ansioristi ja useita muita ansiomerkkejä.
Saavutukset pesäpallossa

3 SM-pronssia: 1931, 1932, 1934
1 Itä–Länsi-ottelu: 1932
Aiheesta muualla

Mrasilainen - tietolaatikko
pelaajakortteja by Martti Ruuska